今日同老婆行完山，順路去西貢行下...食下...，一向鐘意食甜嘢嘅我，路經依間茶粿店，點都要試下先得嘅，本來打算食"花生芝麻餡糯米滋"，但係今日無喎，好嘢果然係手快有手慢無，無所謂啦，最後買咗第二最愛茶粿。買咗一盒"芝麻皮芝麻花生餡"，拎上手仲係熱熱地，應該新鮮整無耐，個皮煙煙靭靭口感真係一流，芝麻花生餡嘅花生粒粒好有口感之餘又有芝麻香，好好味，食完一個好想再食，可惜另一個落咗老婆手，唯有下次再買啦！